Heimalanne’

Heimalanne' er en norsk folkrock-gruppe som ble etablert i februar 1996 av Arne Bøe (sang/gitar), Inge Glambek (gitar/mandolin/sang) og Kjell Madsen (bass/sang). Trommeslager Thor-Inge Stokke kom med i 1997. I 2001 ble gruppen utvidet med gitaristen Bjørn Tore «Bucky» Aasheim.


== Historien ==
Bandet har hatt en del utskiftinger gjennom tidene. Inge Glambek sluttet i 2005, og gruppen fortsatte som kvartett til midten av 2006, da Dag Atle Håland (gitar/mandolin/sang) ble med. Kjell Madsen sluttet i 2006 og ble erstattet av Skjalg Kaspersen (bass/sang) samme år. Thor-Inge Stokke sluttet i 2008 og ble erstattet av Gunnar Bergstrøm (slagverk). Arne Bøe ble dermed den eneste som hadde vært med i gruppen fra starten av.
Heimalanne' fikk platekontrakt med Bergen Records i 1999 og ga ut to CD-plater og en vinylsingle for dette selskapet.  Etter dette opprettet Arne Bøe sitt eget plateselskap, Baluba Records. Bandets tre første album ble innspilt i Grieghallen Studio med Pytten (Eirik Hundvin) som produsent, de to neste ble innspilt i Ravnaberg Studio med Eirik Grønner som produsent. I 2015 ga bandet ut sitt sjette studioalbum, Blåe tima.Heimalanne' definerer seg som et folkrock-band med påvirkninger fra mange ulike musikalske retninger; country, blues, rock'n roll, irsk og norsk folkemusikk, engelsk folkrock, cajun, tex-mex med mere. Gruppen spiller bare egenkomponert materiale med tekster skrevet og fremført på striledialekt. Det er Arne Bøe og Bjørn Tore Aasheim som skriver alt låtmaterialet til gruppen. Heimalanne' har toppet det populære (nå nedlagte) radioprogrammet Norsktoppen to ganger, med låtene «Oselvar» av Bjørn Tore Aasheim og med «Tek du ein dans te» av Arne Bøe. De har ellers hatt en rekke låter inne på norsktopplisten, og gruppen har blitt spilt mye på radio. Gruppen har vært med i flere TV-programmer, blant annet i Lyden av lørdag.
Arne Bøe fikk tildelt Medaasprisen i 2006, blant annet for konsekvent bruk av striledialekten i tekstene sine.


== Medlemmer ==
Arne Bøe – vokalist gitar
Dag Atle Håland – gitar mandolin vokal
Skjalg Kaspersen – bass vokal
Gunnar Bergstrøm – trommer
Bucky Aasheim – gitar vokal


== Konsert- og studiomedlemmer ==
Inge Glambek – mandolin banjo gitar vokal
Egil Skjelnes – steelgitar
Dag Wolf – steelgitar
Gunnar Bjelland – piano orgel
Øystein Fosshagen – fele
Yyonne Algrøy – vokal


== Tidligere medlemmer ==
Kjell Madsen – bass
Thor-Inge Stokke – trommer


== Diskografi ==


=== Singler og EP-er ===
2009 «Sommaren e’ her» – singel (Baluba Reords)
2009 «Steg for steg» – singel (Baluba Reords)
2005 «Ingenting so eg ångra på»/«Tøffa ront i snekkå» – singel (Baluba Records)
2002 «Aus vatn på» – EP (Baluba Records)
2000 «Bakom ein bubil» – 7’ vinyl-singel (Bergen Records AS)I tillegg har bandet gitt ut tre promo-singler; «Anne May/Eg vil dansa/Fiske- og vinsongen», «To si’e» og «Cruiseskip».


=== Album ===
2015 Blåe tima – CD
2010 Veien videre – CD (Baluba Records)
2007 Godt å sjå deg – CD (Baluba Records)
2004 Natt vert te dag – CD (Baluba Records)
2001 Mydlå udl og dongeri – CD (Bergen Records AS)
1999 Heimalanne – CD (Bergen Records AS)
1997 Heimalaga – demo-CD (Heimalanne')


== Referanser ==


== Eksterne lenker ==
Offisielt nettsted 
Heimalanne' på Myspace